Diari Oficial de la Generalitat Valenciana


Sumari del DOGV 3738, del 27-04-2000 (2000/3165)

Resolució de 3 d'abril de 2000, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques, afectades per la construcció de la línia aèria trifàsica a 20 kV i 200 metres de doble circuit, per a enllaçar les actuals que alimenten al polígon industrial de Lucena del Cid, a la pedania la Foia, del terme municipal de l'Alcora (Castelló).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3738

Data del DOGV
:   27-04-2000

Secció del DOGV
:   V. ALTRES ANUNCIS - F) EXPROPIACIONS

Número del document
:   2000/3165


Organisme emissor
:   Conselleria d'Indústria i Comerç

Tipus de document
:   Resolució

Resolució de 3 d'abril de 2000, del Servei Territorial d'Indústria i Energia de Castelló, per la qual es convoca per a l'alçament d'actes prèvies a l'ocupació de determinades finques, afectades per la construcció de la línia aèria trifàsica a 20 kV i 200 metres de doble circuit, per a enllaçar les actuals que alimenten al polígon industrial de Lucena del Cid, a la pedania la Foia, del terme municipal de l'Alcora (Castelló). [2000/A3165]
  
Expedient d'expropiació JUEXPR/2000/4.
  
Amb data 14 de març de 2000 ha dictat resolució aquest Servei Territorial d'Indústria i Energia, per la qual s'autoritza a Iberdrola, SA, la instal·lació, i es declara en concret la utilitat pública, de la línia aèria trifàsica a 20 kV de 200 metres de doble circuit, per a enllaçar les actuals que alimenten el polígon industrial de Lucena del Cid, a la pedania la Foia, del terme municipal de l'Alcora (Castelló), després de la corresponent informació pública prèvia. La dita declaració, d'acord amb el que s'ha disposat en l'article 54 de la Llei 54/1997, de 27 de novembre, del Sector Elèctric, porta implícita la necessitat d'ocupació dels béns i drets afectats i implicarà la urgent ocupació als efectes de l'article 52 de la Llei d'Expropiació Forçosa, de 16 de desembre de 1954.
  
En virtut d'això, tot complint el que s'ha disposat en el mencionat article 52 de la Llei d'Expropiació Forçosa, es convoquen els titulars dels béns i drets afectes a l'ajuntament on radiquen les finques afectades, com a punt de reunió per a, de conformitat amb el procediment que estableix el mencionat article 52, portar a cap l'alçament d'actes prèvies a l'ocupació i, si és procedent, les d'ocupació definitiva.
  
L'alçament d'actes tindrà lloc el dia 17 del mes de maig de 2000 a l'Ajuntament de l'Alcora, situat al carrer Sant Francesc, número 7.
  
Totes les persones interessades, i també les que siguen titulars de qualsevol classe de drets o interessos sobre els béns afectats, hauran d'acudir personalment o representades per una persona degudament autoritzada, i aportaran els documents acreditatius de la seua titularitat i l'últim rebut de la contribució. Es podran fer acompanyar, a càrrec seu, dels seus perits i d'un notari, si ho consideren oportú.
  
L'ordre de l'alçament de les actes apareix al tauler d'edictes dels ajuntaments afectats i es comunicarà a cada interessat mitjançant la corresponent cèdula de citació. S'informa que aquesta publicació es realitza, igualment, als efectes que determina l'article 59.4 de la Llei de Règim Jurídic de les Administracions Públiques i del Procediment Administratiu Comú, per a la notificació de la present resolució en els casos de titular desconegut o domicili ignorat.
  
En l'expedient d'expropiació Iberdrola, SA, assumirà la condició de beneficiària.
  
Castelló de la Plana, 3 d'abril de 2000.- El director territorial: Juan Elías Ramos Barceló.
  
ANNEX
  
Relació de titulars
  
Terme municipal de l'Alcora
  
Finca núm. Titular pol. Parc. Dia Hora
  
CS-AL-13 Eduardo Miralles Porcar 1 89 17.05.2000 10.00
  
CS-AL-21 Jesús Fernández Pageo 1 117 17.05.2000 10.15